สวัสดีครับ ผมมีอาการของเล็บนิ้วเท้าอักเสบเรื้อรังเป็น ๆ หาย ๆ บางครั้งมีน้ำคล้าย ๆ หนองซึมออกมา แต่ไม่มาก มียารักษา หรือควรไปพบแพทย์ไหมครับ
สวัสดีค่ะ การที่ขอบเล็บนิ้วเท้า มีน้ำคล้ายหนองออกมา อาจเกิดจาก1. การอักเสบติดเชื้อ ที่เกิดตามหลังการเกิดบาดแผล เช่น แผลจากการโดนทิ่มตำ แผลจากการดึงเนื้อที่อยู่ข้างเล็บ เป็นต้น โดยผิวหนังก็จะมีการบวมแดง เจ็บ ปวด และอาจกลายเป็นฝีหนองได้ ทั้งนี้ หากเป็นๆ หายๆ เรื้อรัง อาจเกิดจากมีสิ่งแปลกปลอมอยู่ เช่น เศษเสี้ยนไม้ เป็นต้น หรือเป็นการอักเสบจากเชื้อรา2. การเกิดเล็บขบ คือการที่ขอบเล็บด้านข้างงอกลึกลงไปในผิวหนังของนิ้ว อาการคือปวดและกดเจ็บตรงบริเวณข้างเล็บ เมื่อมีการติดเชื้อแบคทีเรียแทรกซ้อน จะบวมและแดง และมีหนองได้ ซึ่งอาจเกิดขึ้นเป็นๆ หายๆ ได้ หากมีการตัดเล็บที่ผิดวิธี คือตัดโค้งเข้าไปในเนื้อขอบเล็บ เมื่อเล็บงอกจึงงอกลงไปในเนื้อข้างๆ หรือเกิดจากการใส่ถุงเท้าใส่ถุงเท้าหรือรองเท้าที่คับเกินไป จนไปกดเล็บเท้า รวมถึงการที่เท้าเปียกบ่อยๆ ผิวหนังข้างเล็บจะนิ่ม ทำให้เล็บงอกลึกลงไปได้ง่ายไม่ว่าจะเกิดจากสาเหตุใด หากมีหนองไหลออกมา ก็ควรไปพบแพทย์เพื่อระบายเอาหนองออกให้หมด และให้ยาปฏิชีวนะทาน และหากแพทย์ตรวจแล้วว่าอาจเกิดจากมีการติดเชื้อราร่วม ก็ต้องทานยาฆ่าเชื้อราร่วมด้วยนอกจากนี้ หากเกิดจากการมีเล็บขบ แพทย์ก็จะตัดเอาเล็บบางส่วนออก หากไม่ตัดออก ก็จะเกิดขึ้นซ้ำๆ ได้อีก ส่วนในระหว่างนี้ ก็ควรระวังอย่าให้เล็บโดนน้ำ ควรเลือกใส่รองเท้าที่เหมาะสม ไม่รัดหน้าเท้าแน่นจนเกินไป และไม่ควรทำให้เท้าเปียกชื้นบ่อยๆ ค่ะ